Robin Packalen

Robin Petteri Packalen (sündinud 24. augustil 1998 Turus), esinejanimega Robin, on Soome poplaulja. 16. jaanuaril 2012 avaldas Robin singli "Frontside Ollie", mida YouTube'i vahendusel vaadati paari päeva jooksul üle miljoni korra. Muusikavideot on 2014. aasta seisuga vaadatud üle 12 miljoni korra. Tema debüütalbum "Koodi" avaldati 2012. aasta veebruaris. Robini albumeid ja singleid on müüdud rohkem kui 280 000 eksemplari, sellega kuulub ta Soome muusikaajaloos 70 suurima teoste läbimüügiga muusiku hulka. Robin elab perega Turus. Talle iseloomulikuks stiilielemendiks on eri värvi jalanõude kandmine nii laval kui ka tavaelus. 2008. aastal võitis Robin (kümneaastaselt) Soome rahvusvahelise noorte lauluvõistluse "Staraskaba". 2009. aastal esindas ta Soomet Moskvas võistlusel "New Wave Junior Contest". Seda võistlust jälgis ligikaudu miljon vaatajat. 16. jaanuaril 2012 andis Robin, keda on nimetatud ka Soome Justin Bieberiks, välja oma esimese singli "Frontside Ollie". See sai otsekohe tuntuks ja menukaks. See oli kaks nädalat edetabelis esikohal. Kolmandal ja neljandal nädalal langes see edetabelist välja, kuid seejärel tõusis jälle edetabelis esikohale ja püsis seal kaks nädalat. Kokku oli singel edetabelis neli nädalat. 22. veebruaril 2012 andis Robin välja debüütalbumi "Koodi". Seda müüdi Soomes üle 100 000 eksemplari. "Koodi" sisaldas selliseid singleid nagu "Frontside Ollie", "Faija Skitsoo" ja "Hiljainen tyttö". 2. oktoobril 2012 ilmus teine stuudioalbum "Chillaa". Album jõudis kohe Soome ametlikku muusikaedetabelisse ja selle esimene singel "Puuttuva palanen" kogus ligi kolm ja pool miljon vaatamist YouTube'is (enne veebruari 2013 algust). "Puuttuva palanen" tegi koostööd Brädiga, Soome räppariga, kes rääkis loo oma lapsepõlvest. Osad kuulajad on välja toonud, kuidas Brädi osa on väga sarnane Ludacrisi osaga Justin Bieberi teoses "Baby". Album sisaldas singleid "Luupilla mun korvissa" ja "Haluan sun palaavan". 30. augustil 2013 ilmus singel "Boom Kah" koostöös Mikael Gabrieli ja Uniikkiiga. Soome edetabelites tõusis laul neljandale kohale, kuid mitte kõrgemale. 2. oktoobril 2013 andis ta välja albumi "Boom Kah", mis tõusis Soome edetabelites esikohale. Teine singel "Erilaiset" anti välja 16. oktoobril 2013. 7. veebruaril ilmus Robini muusikavideo oma uusimale singlile "Onnellinen" ja 25. aprillil loo "Tilttaamaan" muusikavideo. 9. oktoobril 2015 Robin andis välja stuudioalbumi "Yhdessä". Enne albumi väljatulekut ilmusid singlid "Yö kuuluu meille" ja "Milloin nään sut uudestaan?". Märtsis 2017 Robinilt ilmus uus singel "Hula Hula". Kevadel 2017 esines Robin telesaates "Vain elämää" (samas formaadis saade kannab Eestis epalkirja "Laula mu laulu"). Augustis 2017 teatas Robin, et võtab 28. novembrist pikema puhkuse, ütlemata aga, kui kauaks. Tema viimane puhkuseelne kontsert "Tää on se hetki" toimub Helsingis Hartwall Areenal. Robinilt ilmus 23. augustil 2017 singel "Me tehtiin tää". Augustis 2017 ilmus Ruutu.fi lehele viieosaline dokumentaalsari "Tää on se hetki". Robin mängib filmi "Tuntematon sotilas" 2017. aasta versioonis Aku Louhimiest. "Koodi" (2012) "Chillaa" (2012) "Boom kah" (2013) "Boombox" (2014) "16" (2014) "Yhdessä" (2015) "Frontside Ollie" "Faija skitsoo" "Hiljainen tyttö" "Puuttuva palanen" "Luupilla mun korvissa" "Haluan sun palaavan" "Boom Kah" "Erilaiset" "Onnellinen" "Tilttaamaan" "Kesärenkaat" "Parasta just nyt" "Paperilennokki" "Sua varten" "Kipinän hetki" "Yö kuuluu meille" "Miten eskimot suutelee?" "Salamatie" Robin. Iltasanomat, 1/2012. MTV intervjuu Robiniga. 9/2012. Laulja koduleht